ISIGIDIMI SAMAXOSA, JANUARY 1, 1885.

3

Abamhlope—eroliweyo ngamakulu mahlanu eponti, ne- shumi elinesibini lesheleni, ne sikisipeni (£500 12s. 6d.) Ityala ngamashumi omatatu anesitoba eponti, na sheleni ntlanu (£39 5a. 0d)

lyonke ke eroliweyo liwaka linye linamakulu osibozo, namanci matandatu anesixenxe seponti, neshumi linesine lesheleni, nedobilityi zilishumi (£1,867 14s. l0d.)

Ityala lilonke ngamakulu omahlanu, anamashumi mane ananye eponti, neshumi linesihlanu lesheleni (£541 15s. 0d.)

Kungako ke. Lendawo iteta ngamatyala asemiyo ange- kahlaulwa, iyamvusa wonke ubani ukuba ati xa amtumelayo umntwana wake, amxobise lomalana ifunekayo ekuvulweni kwezikula.

EMASH1SH1NINI.

Umnyaka ube ’mbi, kwapunyelelwa nzima, ngokukodwa ekwenzeni inqwelo nokukanda, kubabopi ncwadi, nase ku- limeni. Oku kuveliswe kubalela kwe gala. Into ebalulekileyo kokusetyenzwa ngezandla ngu “ Mboniso ” obuse Kapa, ekute nakuba kudlekiweyo ngokwenziwa kwezo mpahla, yatutuzela impumelelo yabo bafundisa amashishini ngokuncomeka kwempahla yabo. Abafundi betu bayakwazi ukutshatshela kwe Lovedale e Mbonisweni apo, nokukoliswa kuka Dr. Dale, Umpatiswa Micimbi ye Mfundo, yimpumelelo ye mfundiso-mashishini kuwo.

Emashishinini—zitandatu izibaxa zawo ngesokulima. Inkosi zawo zintandatu; inani labasebenzi elike lazingena ingcango zomzi nga 58 nonyakanje.

IZINTO NGEZINTO.

Asiyi kuzifika zonke izibaxa ze ngxelo-ngxelo zozi Ngcingo, ze Posi, incwadi namapepa angene epuma nonyaka nje 36,458; ozindwendwe abahambele umzi; nokushenxashenxa kwabafundisi njengo Mr. Weir ominyaka ingapaya kwa 50 esebenza kwelizwe. ngoku selalupele uye ke e Qonce elusatsheni Iwake. Ukubuya kuka Mr. Moir, owemka ngentswela-mpilo, nokufika kwababini abatsha.

Akubangako zifo zibi, nakuncwaba nonyaka nje; ke kwako amare engqakaqa angafikelelanga kuti. Ekubulelwa ke u Mgcini-nto-zonke ngelo tamsanqa.

Ukuvulwa kwe sikula sase Lovedale, koba ngolwe Sine evekini, ngomhla wama 29 ka January 1885 Ibe ke yimini aboviwa ngayo abasafikayo, kuqalela ngentsimbi yeshumi.

II. EYESIYALO SO ’MVI ZIKULA.

*F.* HOWE ELY, ESQ.

Kute ngosuku Iwo Mvulo ngomhla we 15 ku December, 1884, kwabako intlanganiso yomzi wonke wase Lovedale, (lo wabafundisi), Kuyo lentlanganiso u Mongameli (u Dr. Stewart) wenze amazwana ambalwa, abekiselele kuviwo obe lusand’ ukubako, uhlobo ekubambiseke ngalo, indawo ezikolisileyo nezingakolisanga, ezobuye zicaciswe kwixesha elizayo ngu Mkangeli we Zikula ngokwake, uhlobo oqubeke ngalo umsebenzi woviwo Iwake.

Utsho ke wacela u Mr. Ely ukuba ake apose amazwi kuyo lentlanganiso, amazwi okubonisa ulutsha ezona ndlela lufanele ukwenza zona ukuze kube lula ukuyamkela imfundo nemizekelo oluyifundiswayo apa.

Ute ukusuka lomfo wakwa Rulumente wati:—

“ Ndiza kubekisa amazwana ambalwa kuni lutsha lufundi- swayo kulomzi. Fanel’ ukuba nina ningaba niti ezintliziyweni zenu—Unalungelo nina lokuba uze kusiyala ungenguye nje umhlobo wetu? Ukupendula ke nditi—Ndinelungelo loku- niyala njengomhlobo wenu, ndinibulise ngamazwi anganince- dayo niwabambile. Endaweni yesibini—nditi ndinelungelo ukuniyala, kuba kuko izinto ezikoyo pakati kwenu, ezifanele ukuba ndizitete kuni kuba ezonto imfundo ziyayitintela kunene, kuba xa zikoyo, nani bafundayo ziyanixaka ukuba ningaqubeli pambili, ize kananjalo nabanifundisayo baxakwe kwazizo ezonto. Ke ngoko mna ndinemfanelo ukunibonisa ezondawo ngobuhlobo endinabo kuni, nangomsebenzi endiquba wona pakati kwenu.

*“ Kuqala* ke nditi kuni lento tina Mangesi siti yi *discipline* (ukuva umteto) ifanele ukuba ibe ngu mnqo *(motto)* wenu nonke ngabanye ukuba niyilulamele imiteto, oko kukuti yonke into oyiyolelwayo ngokongameleyo. Nokuba kusezi klasini,

nokuba kupina yenza njengoko uyolelwayo. Ndiyibone futi lento ngokwam yokuti kutiwe i klass etile mayenze intw’ etile suke abanye balibale kukuti tina sisenza etile, isuke ibe zinkani, kupikisane ofundisayo nofundayo. Lonto ke yishiyeni imbi, iyanitintela ekuhambiseleni pambili, ibatintele nabanifu- ndisayo ukuti ningavu mi ukwenza njengoko banixelelayo, nisuke nilibale yimibuzo, namanye amatywadi.

“ Enye ke indawo enkulu emaniyikangele yile yokuba ixesha elitile elimiselwe izifundo ezitile liyacitakala lipele ungenzi- wanga umsebenzi walo, kuba kaloku akuviwana. Kwezaba- mhlope izikula asinto inyanyezelwayo kanye lonto. Usuke ati kwa oko ote wawapula umteto asele gxotwa. Nina ke nisa- nyanyezelwe, kuba kubonakala ukuba kuko indawo ezahlukene kuyo izimilo zabantsundu nezabamhlope,kuba ningekafiki kwi- nqelo yokutobela i *discipline* leyo, ngokohlobo esilindele Iona kolwakowetu uhlanga olwaqeqeshwa pantsi kwayo kwanini.

“ Endaweni yesibini, yitini kwisiqibi *(standard)* enisukuba nikuso, nisinyamekele kunene, nide nisazi kanye nisiqonde; kuba akusizi Into ukungacokisi kwinto enisukuba nifunda yona. Kususela kwolu viwo, wonke umntu oviwe kwisiqibi esitile waza wapumelela kuso kakuhle, akasoze abuye aviwe kuso, uyakuviwa kwesingapambili kumnyaka ozayo, woti ke yena kwesi situba, abe ezilungiselela ngokucokisayo uviwo Iwelo xesha elizayo. Okwalo nyaka ndingati ndikolisiwe kanye kukuma kwemfundo koluviwo ndisand’ ukuluqukumbela, nakuba ndingekabi nakunimisela amanani apumelele izi *standard* ’de ayekwaziwa komkulu kuqala. Eyona nto ingamandla ndiyicelele yona lentlanganiso kukubeka esi siyalo ndisibekileyo sokutobela abanongameleyo, nokupulapula umteto wabo, ukuze nabo baninyamekele.”

Ibulelwe kunene inteto leyo ngabafundisi bomzi, Iwaza usapo oluntsundu Iwesuka lonke Iwema ngenyawo Iona ukubonisa umbulelo walo kwezi ziyalo, ate omnye walo, “ Zezetamsanqa ukuba luya kuzigcina emacwecweni entli- ziyo zalo zilulaule.”

III. EYOMVUMO.

NGU MBONELI.

Kudla ngokuti kulomzi uyi Lovedale, ekupeleni komnyaka kubeko izinto ezimnandi zokuqosheliswa. Umhla we 28th ka November, e Lovedale apa nase Alice awuyi kufumane ulityaIwe. Kude kwati kona ngolosuku Iwe 28th November, 1884, kwancama ukuyola, kwapata kuba lusizi ngamanye amaxesha. Ukuyola kubangwe kuqala yindawo yokuba, bonke ababantu babevuma, ngabantsundu bodwa, Enye indawo ebangele uvuyo kuye wonke umntu otand’ uhlanga, yile yokuba umntu ofundisa ababantu ukuvuma kakuhle kangakanana ngumntu ontsundu u Mr. J. K. Bokwe. Bewagcina amaxesha afunekayo, bengaxokozeli ukuvuma kwabo, kuba uninzi, luba oyena mntu uvuma kakuhle ngopakamisa ngapezu kwabanye, nokuba seletswina ngokwe hanguna, nokuba selenza amabavumo aziwa kupela kwi kwaya lezinja anconywe noko. Namhla kule ezonto bezingeko.

Ndati ndakuti tu emnyango, nde nqumama ndetu kwindlu evatiswe kakuhle, izele ngabantu abatsha kwanabakulu. Isel’ iyingcobo entle kunene kulendlu, ibuto lihleli ngacalanye ijaka ngelinye icala, sel’ iyintw’ entle kunene. Baye abafundisi, belapa. Aye kungela amaqela ngamaqela amanene namane- nekazi avela e Dikeni paya (Alice.) Yaye lendlu ihonjiswe ngamagotyana emiti, emihlana, injijivana ezivumba limnandi kunene. Kwaye kunjalo nje sonke amehlo sesiwatsalele pambili paya. Kute kusenjalo langena elijaka liza kuvuma, abantsundu bodwa. Bepetwe yinkosi yabo umfo oyitwaseleyo lento ikuvuma nokuvumisa. Livunyiwe elokuqala, hai zangcwenga inyembezi sati angati ukuba ayakuba nje onke ibe yintsomi. Kute kusenjalo lakuyekwa elo, kupa omnye wabafundisi, omane esiti ezitubeni alese imbali. eyati ukuvu- melana kwayo nezingoma yayincamisa. Yayenyi’ nto ke leyo. Ababantu ukuvuma kwabo basuke ngababini, okanye asuke abemnye, zekuti kwakufika ndawen’ itile limkaulele lonk’ ijaka ngento emnandi kunene. Andizange ngapambili ndive ukuvuma okulungelelene ngoluhlobo kwimvumo zabantsundu, imitswino nokuvungama ezonto zingeko, kuba asililo ngoku ixesha lo: “ *Ncuk’ isejojweni,”* no *“ Et’ibaty’am leyo.”* Kute kusiya ekupeleni sasite nka, sesifane sakangela, intliziyo zibuhlungu, zine zinqala ezendeleyo, sakucinga ukuba kanene aba benjenje ngaba ntsundu bodwa. Asilulo nohlanga ukuba luhle olu luntsundu, xa luzipete kakuhle, luyenza into njengoko ibifanele ukwenziwa.